2025 M. VELIUONOS PADALINIO VEIKLOS ATASKAITA

BENDROJI DALIS

(2025 metų padalinio veikla – apžvelgti bendruomenės pokytį, bendradarbiavimą, užsimezgusias partnerystes, savanorišką veiklą, kvalifikacijos kėlimą, naujai ir (ar) sėkmingai išbandytas veiklas padalinyje, iniciatyvas, įsitraukimą į rajono ar šalies mastu organizuojamus renginius), tęstinius, padalinio tapatybę atspindinčius renginius
	2025 metais buvo susipažinta ne tik su didesne Veliuonos miestelio bendruomenės dalimi, bet ir su platesne auditorija internetiniame Veliuonos bibliotekos puslapyje.
2025-04-02 Tarptautinės vaikų dienos proga organizuotas susitikimas su Veliuonos A. ir J. Juškų gimnazijos pradinių klasių mokiniais. Susitikimo metu aptartos H. K. Anderseno parašytos knygos, skaitytos pasakos.
2025-05-06 įvyko susitikimas su rašytoju Jeronimu Lauciumi, kurio pozityvus žvilgsnis į gyvenimą nustebino ir motyvavo visus susirinkusiuosius bibliotekos skaitytojus ir svečius.
Iki 2025-05-30 buvo parengtas ir pristatytas Veliuonos bendruomenei tekstas apie Veliuonos biblioteką, skirtas Gedimino Klangausko knygai „Veliuonos krašto šimtmečio istorija 1925–2025 m. Seniūnija, valsčius, parapija“.
Nuo birželio 1 d. iki rugpjūčio 31 d. visoje Lietuvoje vyko tradicinis skaitymo iššūkis „Vasara su knyga“. Jame aktyviai dalyvavo ir Veliuonos bibliotekos skaitytojai – iššūkį įveikė 42 maži ir dideli dalyviai.
Birželio 16 d. Veliuonos bibliotekoje paminėta Jono Juškos 210 metų gimimo sukaktis (1815-06-18). Bibliotekoje lankėsi VDU Komunikacijos fakulteto docentė, filologijos mokslų daktarė Lina Murinienė, kuri supažindino veliuoniečius ir Veliuonos A. ir J. Juškų gimnazijos vyresniųjų klasių mokinius su lietuviškų tarmių įvairove.
Vasaros laikotarpiu, liepos–rugpjūčio mėnesiais, organizuota akcija „Atverkime duris vasarai“, glaudžiai bendradarbiaujant su Veliuonos gimnazijos dienos centro ir miestelio vaikais.
2025-10-08 surengta popietė suaugusiesiems, skirta Tarptautinei pagyvenusių žmonių savaitei. Jos metu pristatyta advokato Jauniaus Gumbio dovanota 72 knygų kolekcija.
2025-10-13 organizuota popietė vaikams „Ką skaitė mūsų tėvai ir seneliai“,  skirta pagyvenusių žmonių savaitei.
2025-11-14 vyko Šiaurės šalių literatūriniai skaitymai vaikams „Auštant“. A. ir J. Juškų gimnazijos mokiniai susipažino su Šiaurės šalių autorių kūriniais ir skaitė ištrauką iš Farerų salų rašytojo Bárður Oskarsson knygos „Šuo, katė ir pelė“.
2025-11-14, suorganizuota popietė suaugusiesiems – Šiaurės šalių literatūriniai skaitymai „Sutemų valanda“, kurių metu paeiliui garsiai skaityta ištrauka iš norvegų rašytojo Jon Fosse romano „Nakvišų kelionės“.
2025-12-05 vyko edukacija „Advento žvakelės šviesa“, kurią vedė Veliuonos krašto muziejaus darbuotoja Jūratė Kvietkauskienė.
 2025-12-05 bibliotekos skaitytojams ir svečiams pristatyta naujai išleista Gedimino Klangausko knyga „Veliuonos krašto šimtmečio istorija. 1925–2025 m. Seniūnija, valsčius, parapija“.
Per 2025 metus pravesti 45 renginiai iš kurių pristatytos 23 parodos, taip pat vizualinės parodos internetinėje Veliuonos bibliotekos svetainėje, paminėtos įžymių rašytojų ir visuomenės veikėjų sukaktys.




I. PADALINIŲ TINKLAS

1.1. Administraciniai vienetai
(Padalinio darbo dienos, darbo laikas, adresas; vartotojams skirtos darbo vietos (iš jų – kiek kompiuterizuotų ir kiek ne) 
	Bibliotekos darbo laikas: I-IV 8.00-17.00  pietūs 12.00-12.45
                                           V  8.00-15.45  pietūs 12.00-12.45
                                          VI-VII  nedirba
Dariaus ir Girėno g.3, Veliuona, Jurbarko raj. LT-74440

Bibliotekoje  viena darbo vieta, kompiuterizuotos- 2 vietos

1.2. Materialinė bazė bazė
(Materialinės bazės pokytis padalinyje 2024 metais (ar / kokie atlikti remonto darbai, atnaujinta kompiuterinė įranga, šildymo, vėdinimo ar apšvietimo sistemos, knygomatai, įdiegti įvairūs patobulinimai, gauti žaidimai, įranga ir panašiai)
	2025 m. pakeista kompiuterinė įranga- gautas naujas kompiuteris, skirtas bibliotekininkės darbui






II. NAUDOJIMASIS PADALINIO IŠTEKLIAIS IR PASLAUGOMIS


2.1. Darbas su suaugusiais skaitytojais
(Pasiskirstymas pagal socialines grupes; aptarnaujami mikrorajonai, TBA (formali ir neformali veikla); vartotojų skaičius, apsilankymų skaičius, išduotis, vykdomos kūrybinės veiklos, dirbtuvės, edukacijos ir kita informacija)
	Bibliotekoje 2025 m. skaitytojų skaičius – 134 skaitytojai. Iš jų naujai užregistruota 13 skaitytojų (9 proc. daugiau), perregistruotas 121 skaitytojas. Per metus bibliotekoje  apsilankė 1510 skaitytojų ir svečių (21 proc.daugiau,2024m.-1198) išduota 1795 leidinių: 788 knygų (16 proc. daugiau, 2024m.-663), 620 žurnalų, 382 laikraščių Aptarnaujami su knygų pristatymu į namus senyvo amžiaus skaitytojai ne tik Veliuonos miestelyje, bet ir aplinkiniuose kaimuose: Klangiuose ir Griciuose, kurie neturi savo transporto ir galimybės pasiekti biblioteką Veliuonoje.
Biblioteka organizavo 37 renginius suaugusiems, buvo pristatyta 18 vaizdinių renginių–parodų, iš jų 4 vizualinės parodos, paviešintos ir bibliotekos interneto svetainėje. Surengti kontaktiniai susitikimai, skirti vietos bendruomenei susipažinti ir plėsti bendradarbiavimą su biblioteka.
Kovo 21 d. visi maži ir dideli lankytojai, apsilankę Veliuonos bibliotekoje, garsiai skaitė pasirinktas poezijos knygas – taip paminėta Pasaulinė poezijos diena.
Balandžio 14 d. pristatyta ir paviešinta Renatos Areškaitės- Lezdinos diplominio darbo piešinių paroda „Juodoji gulbė“.
Gegužės 6 d. Veliuonos bibliotekoje įvyko susitikimas su rašytoju, eseistu, gyvenimo džiaugsmo skleidėju Jeronimu Lauciumi. Autorius įkvepiančiai papasakojo apie savo kūrybinę pradžią ir lydinčius „gyvenimo stebuklus“, ragino džiaugtis net mažais gyvenimo džiaugsmais, vertinti ne trūkumus, o duotybes. Klausytojai, vedami pamokančių gyvenimiškų istorijų, pasisėmė pozityvaus mąstymo – „netrukdyti sau gyventi“. Rašytojas kiekvienam padovanojo atmintinę su pagrindiniais gyvenimo principais. Vienas jų – ypač aktualus knygų mylėtojams: „Knygos skaitymas – tai dvasios prausimas“.
Gegužės 15 d. visi bibliotekos lankytojai ir skaitytojai turėjo galimybę aplankyti ir pamatyti Veliuonos krašto istorijos muziejaus plenerą pagal projektą „Valentinas Gerulaitis. Grįžtu pradžion savos kelionės“.
Birželio 2 d. – rugpjūčio 30 d. bibliotekos skaitytojai buvo kviečiami dalyvauti vasaros iššūkyje „Vasara su knyga“. Dalyvavo 42 skaitytojai.
Birželio 16 d. Veliuonos bibliotekoje paminėta Jono Juškos 210 metų gimimo sukaktis (1815-06-18). Žymus mokytojas, filologas, kalbininkas 1861 m. pateikė pirmą išsamią lietuvių kalbos tarmių kvalifikaciją, prisidėjo prie brolio Antano Juškos leksikografijos ir tautosakos veikalų rengimo. Bibliotekoje lankėsi VDU Komunikacijos fakulteto docentė, filologijos mokslų daktarė Lina Murinienė, kuri supažindino veliuoniečius ir Veliuonos A. ir J. Juškų gimnazijos vyresniuosius moksleivius su lietuviškų tarmių įvairove, Jono Juškos indėliu kalbotyrai, akcentavo veliuoniškių kalbos ypatumus, kuri priklauso vakarų aukštaičių šnektai. Moksleiviai atsakinėjo į docentės parengtus įdomius klausimus.
Spalio 8 d. surengta popietė, skirta Tarptautinei pagyvenusių žmonių dienai paminėti. Jos metu pristatyta dr. Jauniaus Gumbio dovanota senų ir retų knygų albumų kolekcija. Renginyje koncertavo Jurbarko mišrus vokalinis ansamblis „Gija“ (vadovė O. Patašienė). Įsimintinos melodijos ir pasakotos knygų istorijos sujungė klausytojus į turtingą, plačią ir spalvingą visumą. Dr. Jauniaus Gumbio žodžiais: „Šios šalies žmonės turi kuo didžiuotis.“
Lapkričio 14 d. Veliuonos bibliotekoje paminėta Šiaurės šalių literatūros skaitymo savaitė. Šiemet ji vyko su ypatinga tema – „Šiaurės šalių vienybė“. Šiai progai surengtas jaukus ir prasmingas susitikimas žvakių šviesoje suaugusiesiems – „Sutemų valanda“. Vakare, į Veliuonos bibliotekos židinio salę rinkosi suaugę skaitytojai. Jie klausėsi ištraukos iš norvegų rašytojo Jon Fosse romano „Nakvišų kelionės“. Tekstas, palikęs paslaptingą neužbaigtumo jausmą, pažadino pažadą perskaityti visą knygą, kai tik ji pasieks Veliuonos bibliotekos lentynas. Tylios liaudiškos dainos suskambo ir susirinkusiųjų rate.
Gruodžio 8 d. bibliotekoje vyko Advento žvakių gamybos popietė. Advento žvakės – laukimo, vilties ir džiaugsmo simbolis, o jų gamyba – sena tradicija, padedanti sustoti, įsiklausyti į ramybę ir pajusti šviesos pergalę prieš tamsą. Tai ritualas, suartinantis šeimas, suburiantis bendruomenes ir primenantis apie dvasinį pasiruošimą artėjančioms šventėms. Veliuonos bibliotekoje svečiavosi Jūratė Kvietkauskienė, atnešusi ypatingą dovaną – Advento žvakių gamybos paslaptis. Kartu su ja kurta ne tik rankdarbiai, bet ir jauki šventinė nuotaika. Kiekviena žvakė tapo mažyčiu Kalėdų simboliu, kviečiančiu į ramybę, maldą, viltį ir artėjantį stebuklą. Rankų darbo žvakutes dalyviai parsinešė į namus kaip šilumos ir laukimo ženklą.
Gruodžio 8 d. Veliuonos bibliotekoje nuaidėjo ir ypatingas vakaras – susitikimas su mūsų krašto istorija. Muziejininko Gedimino Klangausko išleista knyga „Veliuonos krašto šimtmečio istorija. 1925–2025 m. Seniūnija, valsčius, parapija“ – tai ne tik leidinys, bet ir gyvas bendruomenės širdies balsas. Kaip sako autorius, „prisidėjo visa Veliuona“, nes knyga pasakoja apie mūsų gyvenimą, darbą ir svajones per šimtą metų. Knygoje parašytas straipsnis apie Veliuonos bibliotekos praeitį, kurį parašė Veliuonos bibliotekininkė. Pasakojimą kūrė įvairūs su Veliuonos miesteliu savo gyvenimą sieję žmonės, kurie čia gyveno ir gyvena, dirbo ir dirba, kurie myli Veliuoną. Jie dalijosi prisiminimais, atradimais, išgyvenimais – tuo, kas brangu ir nepamirštama. Literatės Birutės Mockevičienės ir Redos Baršauskienės eilės suvirpino klausytojų širdis, gitaros garsais pasakojimą praturtino Naglis Mačėnas. Dianos Baltrušaitytės fotografijos ir jautrūs pasakojimai, kuriais dalijosi Liucija Pranaitienė, Kristina Ragaliauskienė ir Nijolė Lankienė, suteikė vakarui ypatingo šviesos spindesio. Šio susitikimo metu knygos autoriai ir bibliotekos skaitytojai tapo viena šeima – dalijosi istorijomis, prisiminimais, pajuto bendrystę, kurią knyga taip gražiai įprasmina. Tai buvo vakaras, kai Veliuona kalbėjo savo balsu – šiltu, gyvu ir kupinu meilės kraštui.










2.2. Darbas su skaitytojais vaikais
(Vartotojų skaičius, apsilankymų skaičius, užduotys, vykdomos kūrybinės veiklos, edukacijos, netradicinės pamokos, stovyklos ir kita informacija)
	Bibliotekoje naujai užregistruoti 8 vaikai. Iš viso užsiregistravę – 18 vaikų nuo 0 iki 13 metų. Išduoti 238 spaudiniai (33 proc. daugiau, 2024m.-161), iš jų: 161 knygos (22 proc. daugiau, 2024m.-127), 65 žurnalai. Išduotos 2 natų kopijos.
Balandžio 2 d. paminėta Tarptautinė vaikų knygos diena, kurią šiemet vainikavo H. K. Anderseno 220 metų jubiliejus. „Ne bėda gimti ančių kieme, kad tik būtum iš gulbės kiaušinio“ (H. K. Andersenas). Susitikime su Veliuonos A. ir J. Juškų gimnazijos  visų pradinių klasių mokiniais buvo aptartos H. K. Anderseno parašytos knygos. Mokiniai įvardijo ir trumpai papasakojo apie savo įsimintas pasakas, o naujai išgirstos istorijos leido jiems susimąstyti, išgyventi ir giliau pajausti rašytojo perteiktas nuotaikas: kaip išsaugoti draugystę, padėti bėdoje, nenustoti svajoti ir tapti laimingesniems, nes širdies gerumas daro stebuklus. Vaikų susidomėjimas pasakų rašytojo kūryba žymiai suaktyvėjo po šio renginio.

Balandžio 28 d. susitikimas su Veliuonos A. ir J. Juškų gimnazijos pradinių klasių mokiniais, pažymint vaikų Velykėles, prabėgo greitai ir linksmai. Iš pradžių vaikai pasigyrė Velykų bobutės ir (ar) Velykės gautomis dovanomis, vėliau klausėsi skaitomų trumpų pasakaičių ir pasakėčių: „Velykų pyragai“, „Kodėl dažo kiaušinius?“ ir „Auksinis kiaušinis“. Trumpai papasakota apie kiaušinių spalvų ir simbolių reikšmes. Mokiniai įdomiai ir drąsiai atsakinėjo į klausimus: kaip atskirti virtą nuo nevirto kiaušinio? Kiek virti minkštą, o kiek – kietą kiaušinį? Po perskaityto eilėraščio buvo patikrinta vaikų atmintis, atidumas ir sumanumas įmenant mįsles, o sumaniausiems ir gudriausiems įteiktos mažos dovanėlės.
Liepos mėnesį Veliuonos bibliotekoje buvo organizuota akcija vaikams „Atverkim duris vasarai“. Kartu su A. ir J. Juškų gimnazijos dienos centro ir miestelio vaikais paminėjome artėjančią valstybės šventę – Lietuvos karaliaus Mindaugo karūnavimo dieną. Taip pat prisimintos liepos 15 d. minimos datos – lakūnų Dariaus ir Girėno skrydis per Atlantą bei Žalgirio mūšis. Vaikai atidžiai klausėsi įvairių istorijų apie praeitį, atliko užduotis, piešė ir spalvino nepatogia kaire ranka (o kairiarankiai – dešine), iš piešinių surišo knygelę, žaidė stalo žaidimus, spėliojo mįsles, rinkosi knygas vasaros skaitymui. Jie skaitė, piešė, darė rankdarbius, dainavo, žaidė įvairius stalo ir lauko žaidimus. Vasara prabėgo greitai ir smagiai leidžiant laiką bibliotekoje.
Rugsėjo 23 d. pasibaigė jubiliejinis, jau dešimtasis „Vasara su knyga“ skaitymo iššūkis! Šie metai ypatingi ne tik 10 metų sukaktimi, bet ir burtų keliu laimėtu prizu. Bibliotekoje buvo pasveikintas skaitymo iššūkio „Vasara su knyga 2025“ nugalėtojas – Veliuonos bibliotekos skaitytojas Renatas Tarutis, gavęs belaides ausines „JBL Wave Beam 2“. Laimėtojas prizą sutiko pasidalyti su jaunuoju skaitytoju Matu Andrianovu, kurio dėka ir apsilankė Veliuonos bibliotekoje, sudalyvavo iššūkyje ir laimėjo šį puikų prizą.
Ankstyvojo skaitymo skatinimo projekte „Knygų startas“, kurį globoja pirmoji ponia Diana Nausėdienė ir kuris įgyvendinamas pagal Skaitymo skatinimo 2025–2027 m. veiksmų planą, spalio 6 d. dalyvavo mažasis Veliuonos bibliotekos skaitytojas 2 metukų Jonas Žukauskas. Registruojant skaitytoją pirmą kartą, II etapo metu Veliuonos miestelio vaikas gavo dovaną – knygelę „Drambliai ėjo į svečius“ (rašytoja Evelina Daciūtė, iliustruotoja Inga Dagilė).
Spalio 13 d. buvo suorganizuota popietė „Ką skaitė mūsų tėvai ir seneliai“. Seniai seniai, kai dar nebuvo planšečių, išmaniųjų telefonų ar interneto, vaikai ir suaugusieji vakarus leisdavo kitaip – su knyga rankose. Taip prasidėjo popietė Veliuonos bibliotekoje su Veliuonos A. ir J. Juškų gimnazijos ketvirtokais, lydimais mokytojos G. Jokubauskienės.
Mokiniai vartė knygas, suskirstytas pagal kelias kartas: senelių skaitytas knygas, tėvų skaitytas knygas ir jaunųjų skaitytojų pamėgtas knygas. Ketvirtokai galėjo susipažinti, pavartyti, paskaitinėti ir sužinoti, kaip keitėsi mėgstamos knygos per kelių kartų laikotarpį.
Lapkričio 14 d. Veliuonos bibliotekoje paminėta Šiaurės šalių literatūros skaitymo savaitė. Šiemet ji praėjo su ypatinga tema – „Šiaurės šalių vienybė“. Šiai progai surengti jaukūs ir prasmingi susitikimai: vaikams – „Auštant“.Veliuonos A. ir J. Juškų gimnazijos ketvirtokai uždegė žvakutes, kurios švelniai nušvietė jų smalsius veidus. Vaikai dalijosi žiniomis apie Šiaurės šalis – kokios jos, kodėl taip vadinamos, kuo panašios ir kuo skiriasi. Vėliau, vartydami šiaurės šalių autorių knygeles, jie paeiliui garsiai skaitė ištrauką iš Farerų salų rašytojo Bárður Oskarsson knygos „Šuo, katė ir pelė“. Skaitymus lydėjo šiltas arbatos kvapas ir saldžios vaišės, o popietę vainikavo lietuvių liaudies dainos, suskambėjusios tarsi tiltas tarp mūsų, lietuvių, ir šiaurietiškos kultūros. Jas atliko mokiniai.




2.3. Vartotojų mokymas ir konsultavimas 
(Organizuoti informacinio raštingumo, medijų mokymai, vykdytos konsultacijos pateikiant organizuotų veiklų pavadinimus ir skaičius, apmokytų ar konsultuotų asmenų skaičiais. Aprašyti ko buvo mokomi (dirbti kompiuteriu, apmokėti sąskaitas, ieškoti informacijos internete, registruotis pas gydytojus ar įstaigas, deklaruoti duomenis įvairiose sistemose)
	 Septyni miestelio gyventojai- senjorai- dalyvavo Kompetencijų bibliotekos organizuotose informacinio raštingumo konsultacijose. Užsiėmimų metu jie mokėsi drąsiau orientuotis interneto platybėse, rašyti, ieškoti ir rasti reikalingą informaciją.



2.4. Bibliografinis, informacinis vartotojų aptarnavimas	
(2024 metais gautų informacinių užklausų skaičius, jų įvykdymas. Kokiomis priemonėmis ieškota informacijos atsakant į užklausas (padalinio dokumentų fondu, bibliotekos duomenų bazėmis, internetu ir panašiai); viešosios interneto prieigos statistika (registruotų vartotojų skaičius, seansų skaičius, jų trukmė). Lankytojų apžvalga)
	Per 2025 metus buvo gauta 186 užklausos : 7 faktografinių, 43 tikslinamųjų, 12 adresinės ir 98 teminių užklausų. Per 2025m. internetinių seansų skaičius-117.Seansų trukmė- 77 val.



2.5. Bendradarbiavimas
(Bendradarbiavimo tinklas – trumpai aprašyti besitęsiančius arba naujai užsimezgusius bendradarbiavimo ryšius su įstaigomis, žmonėmis, verslininkais, rėmėjais. Trumpai aprašyti patirtą naudą ir rezultatus. Kartu vykdytas veiklas, renginius pateikti renginių ataskaitoje)
	Tebesitęsia prasmingas ir gyvas bendradarbiavimas su Vilkijos biblioteka, Seredžiaus Stasio Šimkaus pradine mokykla, Klausučių S. Santvaro pradine mokykla bei Veliuonos A. ir J. Juškų gimnazijos moksleiviais ir darželio auklėtiniais. Kartu su Veliuonos krašto muziejumi surengti jaukūs susitikimai, parodų pristatymai ir edukacijos, o bendros pastangos, užrašant Veliuonos bibliotekos istoriją,  prisidėjo ir prie knygos „Veliuonos krašto šimtmečio istorija. 1925–2025 m. Seniūnija, valsčius, parapija“ rengimo. Džiugino ir reta  dovana iš advokato Jauniaus Gumbio , kuris padovanojo Veliuonos bibliotekai 80 retų albumų ir knygų. Prie organizuotos akcijos „Knygų Kalėdos“  J.Mačiulio knygas „ Laiškai Eugenijai“ padovanojo rašytojo anūkas Mantas. Knygoje publikuojami Jono Mačiulio laiškai mylimajai, politinei kalinei Eugenijai Šimanskytei, vėliau jo žmonai, rašyti 1944-1956 metais į kalėjimą ir tremtį.



2.6. Kraštotyrinis darbas, parodos, žodiniai renginiai
(2025 metų padalinio parengti kraštotyros darbai, metraščiai, kronikos, renginiai, dalyvavimas iniciatyvose, akcijose. Kiti organizuoti renginiai vaikams, suaugusiems, neįgaliesiems ir panašiai – visos veiklos pateikiant skaičius, išskiriant įsimintiniausius, įvardinant asmenybes. Įvardinti parengtų ir demonstruotų parodų, skaičius. Renginių, parodų kroniką pateikti renginių ataskaitoje)
	2025 metais organizuoti 39 renginiai: 16 virtualių ir 23 kontaktiniai. Renginių tematika apėmė žymias jubiliejines datas, skirtas poetams, rašytojams ir dailininkams. Per metus eksponuotos penkios piešinių parodos, surengtos naujų knygų pristatymų parodos.
Organizuoti susitikimai su autoriumi ir leidėju Jeronimu Lauciumi bei Veliuonos krašto muziejininku, naujos knygos autoriumi Gediminu Klangausku. Minint Jono Juškos 210-ąsias gimimo metines, pakviesta Vilniaus universiteto profesorė Lina Murinienė, skaičiusi paskaitą miestelio gyventojams ir A. ir J. Juškų gimnazijos vyresniųjų klasių mokiniams apie tarmę, jos kilmę ir paplitimą.
Veiklos suaugusiesiems:
Dalyvauta įvairiose nacionalinėse ir regioninėse iniciatyvose.
Surengti poezijos skaitymai, skirti Tarptautinei poezijos dienai.
Dalyvauta skaitymo skatinimo iniciatyvoje „Vasara su knyga“.
Pristatyti advokato Jauniaus Gumbio dovanoti knygų albumai ir pravesta jų apžvalga.
Pravesti Šiaurės šalių literatūriniai skaitymai suaugusiesiems.
Paminėta Pagyvenusių žmonių savaitė.
Suorganizuota ir pravesta Advento žvakės gamybos edukacija kartu su Jūrate Kvietkauskiene.
Veiklos vaikams:
Surengtas renginys, skirtas Tarptautinei vaikų knygos dienai ir H. K. Anderseno 220 metų jubiliejui.
Organizuotas susitikimas su Veliuonos A. ir J. Juškų gimnazijos pradinių klasių mokiniais Vaikų Velykėlių proga.
Vasaros laikotarpiu vykdyta iniciatyva „Atverkime duris vasarai“: liepos–rugpjūčio mėnesiais vyko užsiėmimai su A. J. Juškų gimnazijos vaikų dienos centro lankytojais ir Veliuonos miestelio mokyklinio amžiaus vaikais.
Pravesta edukacinė valandėlė ketvirtokams „Ką skaitė mūsų tėvai ir seneliai“.
Dalyvauta ir pravesta rudens akcija „Šiaurės šalių literatūriniai skaitymai vaikams“, kurios metu vaikai skaitė ir vartė knygas žvakių šviesoje.
Rengiama Veliuonos miestelio 2025 metų kronika.



2.7. Projektinė veikla, neformalusis švietimas
(Aprašyti 2025 metais vykdyti projektai, jų finansavimo šaltiniai, sumos, pavadinimai ir trumpi vykdytų veiklų aprašymai, dalyvių skaičius. Jeigu padalinys vykdo neformaliojo švietimo programas – trumpi aprašymai)
	



2.8. Padalinio įvaizdžio formavimas, viešieji ryšiai, internetas
(Padalinio socialinių tinklų, interneto skilčių lankymas, sekėjai – rodikliai išreikšti skaičiais, viešinimo strategija organizuojant renginius, vykdant projektines veiklas), duomenys, kiek pateikta viešinti medžiagos bibliotekos svetainėje www.jurbarko-rvb.lt
	Veliuonos bibliotekos internetinėje „ Facebook“ paskyroje buvo paskelbti 58 įrašai , pastovių sekėjų yra 134, paskyrą peržiūrėta -24,5 tūkst. 



III. PADALINIO DOKUMENTŲ FONDAS

3.1. Padalinio fondo statistika
(Gautų ir nurašytų dokumentų skaičius, literatūros pasiskirstymas, jeigu yra galimybė paskaičiavimai – vienam gyventojui, vienam skaitytojui tenkančių dokumentų skaičius, palyginimas su ankstesniais metais. Dovanotos knygos, jų gavimo būdai)
	Veliuonos padalinys 2025 m. gavo dovanotų leidinių iš vietos gyventojų Vidos Minkuvienės ir Birutės Mockevičienės. Taip pat gauta naujai išleistų knygų iš autorių Jeronimo Lauciaus, Gedimino Klangausko, vilniečių – advokato Jauniaus Gumbio ir Manto Mačiulio (Jono Mačiulio anūko).


	
IV. PADALINIO DARBUOTOJAI

4.1. Padalinio darbuotojai (pildyti lentelę įrašant skaičius)
	
Eil.
Nr.
	 
 
 
 

	Darbuotojai
	Darbuotojų išsimokslinimas

	
	
	Etatų
skaičius
	Iš viso asm.
	aukštasis
	aukštesnysis
	kitas

	1.
	Bibliotekos darbuotojai (iš viso)
	1,0
	1
	0
	1
	0

	2.
	Profesionalūs bibliotekininkai (iš viso). Iš jų:
	0,0
	0
	0
	0
	0

	3.
	    - turintys bibliotekininkystės, informacijos mokslų išsilavinimą
	0,0
	0
	0
	0
	0

	4.
	    - įgiję profesijos įgūdžių dirbdami bibliotekoje
	1,0
	0
	0
	0
	1

	5.
	Techniniai darbuotojai, valytoja (-as)
	0,0
	0
	0
	0
	0





4.2. Kvalifikacijos kėlimas
(2025 metais dalyvauta mokymuose, stažuotėse, seminaruose, kvalifikacijos tobulinimo renginiuose: data; pavadinimas; valandų skaičius; mokymus vedusi organizacija)
	Dalyvauta mokymuose:
2025.02.06 Kompetencijų biblioteka „Dizainu grįstas mąstymas kultūros sektoriui“              4 ak.val.
2025.03.13  Kompetencijų biblioteka „Asmeninis efektyvumas: laiko valdymas“                                                                   4 ak.val.                                                                       
2025.04.10 Nė vienas nėra pamirštas „Kaip efektyviai valdyti pinigus banko sąskaitoje“                                     1.5 ak.val.                               
2025.04.15 Klaipėdos apskrities Ievos Simonaitytės viešosios bibliotekos kompetencijų ugdymo programa „Edukacijų vedimo praktikumas. Atvejo analizė“                                           4 ak.val.
2025.05.27 Mobilizacijos ir pilietinio pasipriešinimo departamento prie Krašto apsaugos ministerijos nuotolinis kursas  „Pilietinis pasipriešinimas“ 
2025.05.27 Kompetencijų biblioteka  „Kaip mokosi smegenys“ 1,5ak.val.
2025.06.12 Nė vienas nėra pamirštas „Patogiai iš namų: pašto ženklai ir spaudos prenumerata“ 1,5 val.
2025.09.03  Mobilizacijos ir pilietinio pasipriešinimo departamentas prie Krašto apsaugos ministerijos nuotolinis kursas „Pasirengimas mobilizacijai“ ir „Pilietinis pasipriešinimas“
  2025.09.25  Nė vienas nėra pamirštas „Technologijos ir jų įtaka emocinei sveikatai“ 
1,5 val.
2025.10.14 Kompetencijų biblioteka „ Prisitaikymas prie pokyčių“ 4 ak.val.
2025.10.15 Kompetencijų biblioteka „Skaidrių rengimas naudojant dirbtinio intelekto įrankius“   8 ak.val.
 2025.10.15  Kompetencijų biblioteka „Privatumo ir asmens duomenų apsauga“ 4 ak.val.
 2025.10.21 Kompetencijų biblioteka „Saugūs edukaciniai renginiai vaikams ir jaunimui“ 
4 ak.val.
2025.10.23 Klaipėdos apskrities Ievos Simonaitytės viešosios bibliotekos kompetencijų ugdymo programa „Suaugusiųjų ir vaikų aptarnavimas bibliotekoje: paslaugos, specifika, gerieji pavyzdžiai“ 8 ak. val.
2025.10.28 Kompetencijų biblioteka „Išplėstinis Canva kursas“  8 ak. val.
2025.11.13 Nė vienas nėra pamirštas „Grupė ar spąstai? Kaip atpažinti patikimas ir saugias „Facebook“ grupes?    1,5 val.
[bookmark: _GoBack] Iš viso dalyvauta 16 kvalifikacijos kėlimo mokymų programose, išklausyta  55.5 ak.val.                                                                                                                                                                                                                                                                                                               



4.3. Papildoma informacija
(Padalinio bibliotekininko prisijungimas prie draugijų, Nacionalinės bibliotekos iniciatyvų, skaitymo skatinimo veiklų, knygų klubų, neformalių grupių steigimas, dalyvavimas visuomeninėse veiklose, atstovavimas tarybose, organizacijose, bendruomenėse) 
	Prisijungta prie veiklos „Atverkime duris vasarai“, „Vasara su knyga“ „Šiaurės šalių literatūriniai skaitymai“ . Prisijungta ir prie Bibliotekininkų draugijos, dalyvauta  bibliotekininkų Neries regiono organizuotame žygyje.

